Ντέιρντρε ΜακΚλόσκι

Η **Ντέιρντρε ΜακΚλόσκι** (*Deirdre McCloskey*), η οποία γεννήθηκε ως Ντόναλντ ΜακΚλόσκι (*Donald McCloskey*) στις 11 Σεπτεμβρίου 1942 στο Ανν Άρμπορ του Μίσιγκαν, είναι διακεκριμένη αμερικανίδα καθηγήτρια οικονομικών, ιστορίας, αγγλικών και φιλοσοφίας στο Πανεπιστήμιο του Ιλινόι στο Σικάγο (*University of Illinois at Chicago*). Είναι επίσης επίκουρη καθηγήτρια φιλοσοφίας και κλασικών σπουδών στο ίδιο πανεπιστήμιο, ενώ διετέλεσε για πέντε χρόνια επισκέπτρια καθηγήτρια φιλοσοφίας στο Πανεπιστήμιο Εράσμους στο Ρότερνταμ. Από το 2007 έχει χριστεί έξι φορές επίτιμη διδάκτωρ. Το 2013 έλαβε την τιμητική διάκριση Julian L. Simon από το Competitive Enterprise Institute για το έργο της στη μελέτη των ιστορικών παραγόντων που οδήγησαν στην εξέλιξη των ανθρώπινων επιτευγμάτων και στην ευημερία. Στα βασικά ερευνητικά της ενδιαφέροντα περιλαμβάνονται, μεταξύ άλλων, οι απαρχές του σύγχρονου κόσμου, η κατάχρηση της στατιστικής σημαντικότητας στα οικονομικά και άλλες επιστήμες και η μελέτη του καπιταλισμού.

## Καριέρα
Η ΜακΚλόσκι έλαβε προπτυχιακό και μεταπτυχιακό δίπλωμα στα Οικονομικά από το Πανεπιστήμιο Χάρβαρντ. Η διατριβή της με θέμα τον αγγλικό σίδηρο και χάλυβα έλαβε το 1973 το Βραβείο David A. Wells.

Το 1968 η ΜακΚλόσκι έγινε επίκουρη καθηγήτρια οικονομικών στο Πανεπιστήμιο του Σικάγο, όπου παρέμεινε για 12 χρόνια, ενώ έγινε αναπληρώτρια καθηγήτρια οικονομικών το 1975. Η θητεία της στο Σικάγο χαρακτηρίστηκε από τη συμβολή της στην κλειομετρική επανάσταση, στην οικονομική θεωρεία και τη διδασκαλία σε πολλούς κορυφαίους οικονομολόγους του μαθήματος «Θεωρία των Τιμών του Σικάγο», ενός μαθήματος που κορυφώθηκε με την έκδοση του βιβλίου της «Η Εφαρμοσμένη Θεωρία των Τιμών» (*The Applied Theory of Price*). Το 1979, ύστερα από προτροπή του Wayne Booth, στράφηκε στη μελέτη της ρητορικής στα οικονομικά. Αργότερα, στο Πανεπιστήμιο της Αϊόβα, η ΜακΚλόσκι, ως Καθηγήτρια Οικονομικών και Ιστορίας John Murray (1980–99), δημοσίευσε το 1985 το βιβλίο «Η Ρητορική των Οικονομικών» (*The Rhetoric of Economics*) και ίδρυσε μαζί με τους S. Nelson, Allan Megill και άλλους τo ίδρυμα και το μεταπτυχιακό πρόγραμμα Project on Rhetoric of Inquiry. Η ΜακΚλόσκι έχει εκδώσει 16 βιβλία και έχει γράψει σχεδόν 400 άρθρα σε πολλούς από τους τομείς στους οποίους ειδικεύεται.

Η βασική της συνεισφορά επικεντρώνεται στην οικονομική ιστορία της Αγγλίας (εμπόριο κατά τον 19ο αιώνα, σύγχρονη ιστορία και μεσαιωνική γεωργία), την ποσοτικοποίηση της ιστορικής έρευνας (κλειομετρική), τη ρητορική των οικονομικών, τη ρητορική των οικονομικών επιστημών, τη μεθοδολογία των οικονομικών, τα ετερόδοξα οικονομικά, το ρόλο των μαθηματικών στην οικονομική ανάλυση, τη χρήση (και κατάχρηση) της στατιστικής σημαντικότητας στα οικονομικά και πιο πρόσφατα την τριλογία Η Αστική Εποχή, οι απαρχές της Βιομηχανικής Επανάστασης (The Bourgeois Era, the origins of the Industrial Revolution).

Το πρώτο βιβλίο της τριλογίας, το «Οι Αστικές Αρετές: Ηθική για μια Εποχή Εμπορίου» (*The Bourgeois Virtues: Ethics for an Age of Commerce*) κυκλοφόρησε το 2006. Το δεύτερο, το «Αστική Αξιοπρέπεια: Γιατί τα Οικονομικά δεν Μπορούν να Εξηγήσουν το Σύγχρονο Κόσμο» (*Bourgeois Dignity: Why Economics Can't Explain the Modern World*) εκδόθηκε το 2010 και το τρίτο, το «Η Πολύτιμη Αστική Τάξη: Πως οι Αγορές και η Καινοτομία Έγιναν Ηθικά, 1600-1848, και στη συνέχεια Ύποπτα» (*The Treasured Bourgeoisie: How Markets and Innovation Became Ethical, 1600-1848, and then Suspect*) κυκλοφόρησε το 2014.

## Προσωπική ζωή
Η ΜακΚλόσκι είναι το πρώτο παιδί του καθηγητή δημόσιας διοίκησης στο Πανεπιστήμιο του Χάρβαρντ Robert McCloskey και της ποιήτριας Helen Stueland.

Το 1995, σε ηλικία 53 ετών και μετά από τριάντα χρόνια έγγαμου βίου και έχοντας αποκτήσει δύο παιδιά, η McCloskey προχώρησε σε επαναπροσδιορισμό φύλου από άνδρας σε γυναίκα, περιγράφοντας την εμπειρία της στο βιβλίο: «Διάσχιση: Απομνημονεύματα» (*Crossing: A Memoir*, 1999, University of Chicago Press) που οι New York Times χαρακτήρισαν ως ένα από τα σημαντικότερα βιβλία της χρονιάς (*Notable Book of the Year*). Είναι ένας απολογισμός της σταδιακής αναγνώρισης της γυναικείας ταυτότητάς της και της χειρουργικής και κοινωνικής μετάβασης σε γυναίκα (συμπεριλαμβανομένου του απρόθυμου διαζυγίου της από την σύζυγό της). Το βιβλίο περιγράφει τη νέα της ζωή, μετά τη χειρουργική επέμβαση επαναπροσδιορισμού φύλου, και τη συνέχιση της ακαδημαϊκής της καριέρας ως γυναίκα οικονομολόγος.

Η ΜακΚλόσκι υποστηρίζει δημόσια τα δικαιώματα των ΛΟΑΤ ατόμων και οργανώσεων και λέει για τον εαυτό της «είμαι λογοτέχνης, ορθολογίστρια, μεταμοντέρνα, υπέρ της ελεύθερης αγοράς, προοδευτική Αγγλικανή, γυναίκα του Σικάγο από τη Βοστόνη που ήταν κάποτε άντρας. Όχι ‘συντηρητική’! Είμαι φιλελεύθερη χριστιανή».

## Δημοσιεύσεις
* *Bourgeois Dignity: Why Economics Can't Explain the Modern World* (November 2010), University of Chicago Press. ISBN 978-0226556659
* *The Cult of Statistical Significance: How the Standard Error Costs Us Jobs, Justice, and Lives* (January 2008), University of Michigan Press (with Stephen T. Ziliak). ISBN 978-0472050079
* *The Bourgeois Virtues : Ethics for an Age of Commerce* (June 2006), University of Chicago Press. ISBN 978-0226556635
* *The Economic Conversation* (2008) (with Arjo Klamer and Stephen Ziliak)
* *The Secret Sins of Economics* (August 2002), University of Chicago Press. ISBN 978-0971757530
* *Crossing: A Memoir* (September 1999). New edition University of Chicago Press, 2000, ISBN 978-0226556697
* *Measurement and Meaning in Economics: The Essential Deirdre McCloskey* (1999) (edited by Stephen Ziliak)
* *The Vices of Economists, the Virtues of the Bourgeoisie* (1996)
* *Knowledge and Persuasion in Economics* (1994), Cambridge University Press. ISBN 978-0521436038
* *Second Thoughts: Myths and Morals of U.S. Economic History* (1993)
* *A Bibliography of Historical Economics to 1980* (1990)
* *If You're So Smart: The Narrative of Economic Expertise* (1990)
* *The Consequences of Economic Rhetoric* (1988)
* *The Writing of Economics* (1987) reprinted as *Economical Writing* (2000)
* *Econometric History* (1987)
* *The Rhetoric of the Human Sciences: Language and Argument in Scholarship and Public Affairs* (1987)
* *The Rhetoric of Economics* (1985 & 1998)
* *The Applied Theory of Price* (1982 & 1985)
* *Enterprise and Trade in Victorian Britain: Essays in Historical Economics* (1981)
* *Economic Maturity and Entrepreneurial Decline: British Iron & Steel, 1870–1913* (1973)
* *Essays on a Mature Economy: Britain after 1840* (1971)

## Άρθρα
*  
*  
* 
* 
*  Pdf.
* 
*  Pdf.
* 
* 

## Παραπομπές


## Εξωτερικοί σύνδεσμοι

* Προσωπική ιστοσελίδα
* "Leading Economist Stuns Field by Deciding to Become a Woman"
* In Defense of Extreme Rationalism: Thoughts on Donald McCloskey's ''The Rhetoric of Economics'' του Χανς-Χέρμαν Χόπε.
* Ιστοσελίδα του International Association for Feminist Economics (IAFFE)
* Ιστοσελίδα του περιοδικού *Feminist Economics*

Κατηγορία:Αμερικανοί οικονομολόγοι
Κατηγορία:Φιλελευθερισμός
Κατηγορία:ΛΟΑΤ πρόσωπα από τις ΗΠΑ
Κατηγορία:Τρανς άτομα
Κατηγορία:ΛΟΑΤ Χριστιανοί